หากไปพบแพทย์เพื่อตรวจอัณฑะควรแจ้งแบบไหนคับรึว่ามีโรงบาลเฉพาะทางมั้ยคับเป็นคนขี้อายคับ
สวัสดีค่ะ ปัญหาเรื่องอัณฑะและอวัยวะเพศชายนั้น ขึ้นกับว่าเป็นปัญหาในแง่ใด เช่นผิวหนังด้านนอก ก็ควรพบแพทย์เฉพาะทางผิวหนัง หากเป็นเรื่องการมีก้อนเนื้องอก เส้นเลือดขอด หรือเจ็บที่อัณฑะ ที่อาจต้องมีการทำหัตถการก็ควรพบศัลยแพทย์ทั่วไปหรือศัลยแพทย์ด้านทางเดินปัสสาวะ กรณีมีปัสสาวะผิดปกติร่วมด้วยโดยในโรงพยาบาลรัฐหรือเอกชนทั่วไปก็จะมีศัลยแพทย์หรือแพทย์ผิวหนังประจำอยู่แล้ว สามารถไปตามรพ.ที่มีสิทธิ์การรักษาและสอบถามเบื้องต้นว่าจะสามารถพบแพทย์เฉพาะทางได้เมื่อใด หากไม่แน่ใจว่าเป็นปัญหาด้านใด ต้องเจอแพทย์เฉพาะทางด้านใด อาจพบแพทย์ทั่วไปเพื่อประเมินก่อนเบื้องต้น